ddrg/super_eurlex huggingface dataset:
(6)

Vzhľadom na klesajúci trend BSE v Európskej únii, odhad EFSA, podľa ktorého by systém dohľadu v krajinách EÚ-25 založený na výlučnom testovaní rizikových subpopulácií dostatočne spĺňal medzinárodnú normu týkajúcu sa účinnosti systémov dohľadu nad BSE, ako aj s ohľadom na skutočnosť, že na splnenie medzinárodnej normy OIE týkajúcej sa monitorovania BSE nie je nutné testovať zvieratá zabité v dobrom zdravotnom stave, pokiaľ sa testujú zvieratá z uvedených troch rizikových subpopulácií, testovanie zvierat zabitých v dobrom zdravotnom stave by sa mohlo v krajinách EÚ-25 zrušiť. Ustanovenia týkajúce sa systému dohľadu nad dobytkom zabitým v dobrom zdravotnom stave v krajinách EÚ-25 by sa preto mali zodpovedajúcim spôsobom zmeniť a doplniť.
(2)

Reštriktívne opatrenia stanovené v rozhodnutí 2011/72/SZBP sa uplatňujú do 31. januára 2013. Na základe prehodnotenia uvedeného rozhodnutia by sa reštriktívne opatrenia mali predĺžiť do 31. januára 2014.
(6)

V súlade s článkom 83 ods. 3 smernice 2003/85/ES a článkom 15 rozhodnutia 2009/470/ES a ak je to v záujme Únie, môžu byť očkovacie látky dodávané do tretích krajín, najmä do tých, v ktorých je endemický výskyt slintačky a krívačky. V závislosti od epidemiologickej situácie v cieľovej tretej krajine budú takéto očkovacie látky pravdepodobne musieť byť polyvalentné, zložené z rôznych kompatibilných antigénov.
2.

Články 1, 2 a 3 sa nahrádzajú takto: „Článok 1 Odchylne od časti A oddielu I bodu 16.4 prílohy IV k smernici 2000/29/ES sa môžu plody Citrus L., Fortunella Swingle, Poncirus Raf. a ich kríženci (ďalej len „citrusové plody“) s pôvodom v Brazílii uvádzať na územie Únie iba za predpokladu, že spĺňajú požiadavky stanovené v prílohe k tomuto rozhodnutiu. Článok 2 Bez toho, aby boli dotknuté ustanovenia smernice Komisie 94/3/ES (3), každý členský štát dovážajúci citrusové plody s pôvodom v Brazílii predloží Komisii a ostatným členským štátom každý rok do 31. decembra podrobnú technickú správu o výsledkoch rastlinnolekárskych kontrol vykonaných na uvedených plodoch podľa článku 13 ods. 1 smernice 2000/29/ES v období od 1. mája do 30. novembra v tom istom roku. Článok 3 Komisia každý rok v období od 1. mája do 30. novembra priebežne sleduje vývoj situácie. Ak sa zistí, že uvedené mimoriadne opatrenia nie sú dostatočné na zabránenie zavlečenia Guignardia citricarpa Kiely (všetky kmene patogénne pre rod Citrus) alebo že neboli dodržané, Komisia prijme prísnejšie alebo alternatívne opatrenia podľa postupu stanoveného v článku 16 ods. 3 smernice 2000/29/ES.
(5)

V prípade, ak by Lotyšsko zvažovalo ďalšie predĺženie uplatňovania odchyľujúceho sa opatrenia aj po roku 2015, malo by Komisii do 31. marca 2015 spolu s príslušnou žiadosťou o predĺženie uplatňovania opatrenia predložiť aj správu o uplatňovaní predmetného opatrenia.
6.

Článok 11 sa nahrádza takto: „Článok 11 Poskytovanie informácií 1. VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti EÚ, ktoré boli vypracované na účely misie, v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (5): a) do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Európskou úniou a dotknutým tretím štátom; b) alebo do stupňa utajenia ‚CONFIDENTIEL UE/EU CONFIDENTIAL‘ v iných prípadoch. 2. VP je tiež oprávnený poskytovať Organizácii Spojených národov (OSN) a Africkej únii (AÚ) v súlade s operačnými potrebami misie utajované skutočnosti EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN a AÚ. 3. V prípade osobitnej a okamžitej operačnej potreby je VP tiež oprávnený poskytnúť hostiteľskému štátu akékoľvek utajované skutočnosti EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu. 4. VP je oprávnený poskytnúť tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (6). 5. VP môže tieto oprávnenia, ako aj spôsobilosť uzatvárať vyššie uvedené dojednania, delegovať na personál Európskej služby pre vonkajšiu činnosť a/alebo na veliteľa misie EÚ.
1.

V článku 14 sa odsek 4 nahrádza takto: „4. Výška príspevku Únie na podporované projekty, pokiaľ ide o akcie vykonávané v členských štátoch podľa článku 3, nesmie presiahnuť 50 % celkových nákladov na konkrétnu akciu. V prípade projektov zameraných na konkrétne priority uvedené v strategických usmerneniach uvedených v článku 17 sa môže tento príspevok zvýšiť na 75 %. V členských štátoch, na ktoré sa vzťahuje Kohézny fond, sa príspevok Únie zvyšuje na 75 %. Príspevok Únie možno zvýšiť o 20 percentuálnych bodov v členskom štáte, ak v čase predloženia jeho návrhu ročného programu podľa článku 20 ods. 3 tohto rozhodnutia alebo jeho návrhu revidovaného ročného programu podľa článku 23 rozhodnutia Komisie 2008/22/ES (15) spĺňa niektorú z týchto podmienok: a) poskytuje sa mu strednodobá finančná pomoc podľa nariadenia Rady (ES) č. 332/2002 (16); b) poskytuje sa mu finančná pomoc podľa nariadenia Rady (EÚ) č. 407/2010 (17) alebo mu pred 13. májom 2010 poskytli finančnú pomoc iné členské štáty eurozóny, alebo c) poskytuje sa mu finančná pomoc v súlade s medzivládnou dohodou o zriadení Európskeho nástroja finančnej stability alebo v súlade so Zmluvou o založení Európskeho mechanizmu pre stabilitu. Dotknutý členský štát predloží Komisii spolu so svojím návrhom ročného programu alebo návrhom revidovaného ročného programu písomné vyhlásenie, v ktorom potvrdí, že spĺňa jednu z podmienok uvedených v písmene a), b) alebo c) štvrtého pododseku. Projekt možno ďalej spolufinancovať zvýšenou mierou spolufinancovania bez ohľadu na to, či je v priebehu vykonávania súvisiaceho ročného programu naďalej splnená jedna z podmienok uvedených v písmene a), b) alebo c) štvrtého pododseku.
(13)

S cieľom uľahčiť hospodárenie s finančným prostriedkami Únie v oblasti migrácie, azylu a vonkajších hraníc a zlepšiť dostupnosť takéhoto financovania pre členské štáty na účely plnenia ich ročných programov v rámci fondov je potrebné na dočasnom základe a bez toho, aby tým bolo dotknuté programové obdobie 2014 až 2020, vytvoriť podmienky na zvýšenie miery spolufinancovania Únie v rámci fondov o sumu zodpovedajúcu 20 percentuálnym bodom nad miery spolufinancovania uplatňované v súčasnosti, ak ide o členské štáty, ktoré čelia vážnym ťažkostiam v súvislosti so svojou finančnou stabilitou. To znamená, že ročné národné prídely prostriedkov z fondov poskytované v súlade so základnými aktmi sa nezmenia, pričom sa však zodpovedajúcim spôsobom zníži vnútroštátne spolufinancovanie. Prebiehajúce ročné programy bude nutné revidovať, aby sa zohľadnili zmeny vyplývajúce z uplatňovania tejto zvýšenej miery spolufinancovania Únie.
(4)

Bosna a Hercegovina predložila Komisii plán vzťahujúci sa na hydinu, mlieko, vajcia a med. Uvedený plán poskytuje dostatočné záruky a mal by sa schváliť. Do zoznamu by sa preto mala zahrnúť položka týkajúca sa Bosny a Hercegoviny, pokiaľ ide o hydinu, mlieko, vajcia a med.
(10)

Správa o hodnotení rizika poukazuje na skutočnosť, že existuje len obmedzené množstvo dostupných vedeckých dôkazov o vlastnostiach a rizikách 4-metylamfetamínu, ako aj na potrebu uskutočniť ďalšie štúdie o celkových zdravotných a sociálnych rizikách spojených s touto látkou. Dostupné dôkazy však poskytujú dostatočné dôvody na to, aby bol 4-metylamfetamín podrobený kontrolným opatreniam v celej Únii. Vzhľadom na zdravotné riziká, ktoré 4-metylamfetamín so sebou nesie, ako sa preukázalo, keď sa zistil vo viacerých prípadoch úmrtia, a to hlavne keď sa používa v kombinácii s inými látkami; ďalej vzhľadom na jeho veľkú podobnosť s amfetamínom, pokiaľ ide o vzhľad a účinky; skutočnosť, že ho používatelia môžu užiť nevedome, a tiež vzhľadom na jeho obmedzenú liečebnú hodnotu alebo využitie, 4-metylamfetamín by mal byť podrobený kontrolným opatreniam v celej Únii.
(3)

Platnosť rozhodnutia 2006/502/ES bola niekoľkokrát predĺžená o obdobie jedného roka, prvýkrát rozhodnutím Komisie 2007/231/ES (3) do 11. mája 2008, druhýkrát rozhodnutím Komisie 2008/322/ES (4) do 11. mája 2009, tretíkrát rozhodnutím Komisie 2009/298/ES (5) do 11. mája 2010, štvrtýkrát rozhodnutím Komisie 2010/157/EÚ (6) do 11. mája 2011, piatykrát rozhodnutím Komisie 2011/176/EÚ (7) do 11. mája 2012 a šiestykrát rozhodnutím Komisie 2012/53/EÚ (8) do 11. mája 2013.
1.

Článok 3 ods. 1 sa týmto mení a dopĺňa takto: a) písmená b) a c) sa nahrádzajú takto: „b) predaj, dodávku, prevod alebo vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného na humanitárne alebo ochranné účely alebo na ochranu civilného obyvateľstva, na programy Organizácie Spojených národov (OSN) a Európskej únie zamerané na inštitucionálny rozvoj, alebo na operácie Európskej únie a OSN zamerané na krízové riadenie, alebo pre sýrsku Národnú koalíciu opozičných a revolučných síl a určeného na ochranu civilného obyvateľstva; c) predaj, dodávku, prevod alebo vývoz nebojových vozidiel, pri výrobe alebo vybavení ktorých sa použil materiál, ktorý poskytuje balistickú ochranu, a to výlučne na účely ochrany personálu Európskej únie a jej členských štátov v Sýrii, alebo pre sýrsku Národnú koalíciu opozičných a revolučných síl a určených na ochranu civilného obyvateľstva;“; b) dopĺňa sa toto písmeno: „f) poskytovanie technickej pomoci, sprostredkovateľských služieb a iných služieb pre sýrsku Národnú koalíciu opozičných a revolučných síl a určených na ochranu civilného obyvateľstva.“.
(9)

Aby sa zabezpečilo riadne porovnanie informácií zozbieraných počas nediskriminačných kontrol, toto rozhodnutie by teda malo ustanovovať tri rozličné druhy nediskriminačných kontrol, o ktorých by sa správy na účely vypracovania výročných správ mali predkladať oddelene. Tieto tri druhy nediskriminačných kontrol by mali zahŕňať: a) nediskriminačné kontroly vykonávané na mieste odoslania pred prepravou zvierat na dlhé vzdialenosti medzi členskými štátmi a s tretími krajinami a po vyložení zvierat z dopravného prostriedku na mieste určenia, keď ide o bitúnok; b) nediskriminačné kontroly vykonávané počas prepravy a c) nediskriminačné kontroly vykonávané po ukončení prepravy, aby sa overil súlad s trvaním cesty a časmi odpočinku.
(5)

V septembri 2012 Komisia uverejnila svoju záverečnú správu o audite, ktorý uskutočnila od 17. do 27. apríla 2012 v Mexiku s cieľom preskúmať kontroly a postupy certifikácie uplatniteľné na vývoz živých zvierat koňovitých a ich spermy do Európskej únie (4), v rámci ktorého zistila niekoľko závažných nedostatkov v súvislosti s kontrolami pohybu zvierat koňovitých v danej tretej krajine a teda s dodržiavaním zavedenej regionalizácie, zárukami, pokiaľ ide o vezikulárnu stomatitídu a infekčnú anémiu koní, ako aj v súvislosti so schválením inseminačných staníc pre spermu zvierat koňovitých a dohľadom nad nimi. Príslušné mexické orgány sa týmito nedostatkami nezaoberali dostatočným spôsobom, ako vyplýva z ich odpovede na odporúčania uvedené v správe Komisie o audite a z následných opatrení.
(3)

Od 1. marca 2015 by malo byť úplne vylúčené používať vlastné nekryté bankové dlhopisy so štátnou zárukou ako zábezpeku v operáciách menovej politiky Eurosystému priamo alebo nepriamo začlenením do súboru krytých dlhopisov, ktoré vydala zmluvná strana, ktorá zároveň vydala nekryté bankové dlhopisy, alebo ktoré vydali subjekty majúce úzke väzby s touto zmluvnou stranou. Za výnimočných okolností by Rada guvernérov mohla udeliť zmluvným stranám zúčastňujúcim sa na operáciách menovej politiky Eurosystému dočasné výnimky z tohto zákazu.
1.

Abdul Jalil Haqqani Wali Mohammad [alias: a) Abdul Jalil Akhund; b) Mullah Akhtar; c) Abdul Jalil Haqqani; d) Nazar Jan] Hodnosť/titul: a) mawlawí; b) mulla. Dôvody zaradenia do zoznamu: námestník ministra zahraničných vecí počas vlády Talibanu. Dátum narodenia: približne 1963. Miesto narodenia: a) okres Arghandaab, provincia Kandahár, Afganistan; b) mesto Kandahár, provincia Kandahár, Afganistan. Štátna príslušnosť: Afganistan. Číslo cestovného pasu: OR 1961825 (vydaný na meno Mullah Akhtar, pas vydaný 4. februára 2003 afganským konzulátom v Kvéte, Pakistan, jeho platnosť uplynula 2. februára 2006). Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) od mája 2007 člen Najvyššej rady Talibanu; c) člen finančnej komisie rady Talibanu; d) brat Atiqullaha Waliho Mohammada. Dátum označenia zo strany OSN: 25. 1. 2001.
(7)

Cieľom komplexného balíka politických opatrení by malo byť obnovenie dôvery finančných trhov a zdravých makroekonomických rovnováh a umožnenie návratu hospodárstva k udržateľnému rastu. Mali by ho tvoriť tri piliere. Prvým pilierom by mala byť stratégia pre finančný sektor založená na reštrukturalizácii a redukcii finančných inštitúcií a posilnení dohľadu nad týmto sektorom v úsilí riešiť nedostatok kapitálu a likvidity. Druhým pilierom by mala byť prednostne uskutočňovaná ambiciózna stratégia fiškálnej konsolidácie, najmä prostredníctvom opatrení na zníženie bežných primárnych výdavkov, zvýšenie verejných príjmov, zlepšenie fungovania verejného sektora a udržanie fiškálnej konsolidácie v strednodobom horizonte pri súčasnej minimalizácii vplyvu na znevýhodnené osoby a zachovaní riadneho plnenia štrukturálnych a iných fondov Únie. Tretí pilier by mal tvoriť ambiciózny program štrukturálnych reforiem s cieľom podporiť konkurencieschopnosť a udržateľný a vyvážený rast a zároveň umožniť odstraňovanie makroekonomických nerovnováh, najmä prostredníctvom reformy systému indexácie miezd po porade so sociálnymi partnermi a odstraňovania prekážok hladkého fungovania trhov. Pripomínajúc politickú dohodu z 28. februára 2013 o odporúčaní Rady o zavedení systému záruk pre mladých by sa mali zachovať príležitosti pre mladých ľudí a ich vyhliadky na zamestnateľnosť.
(10)

Komisia preto v súlade s článkom 8 ods. 9 základného antidumpingového nariadenia a takisto v súlade s príslušnými ustanoveniami záväzku, na základe ktorých je Komisia oprávnená záväzok odvolať, dospela k záveru, že prijatie záväzkov ponúknutých spoločnosťami Polypet a Futura by sa malo odvolať a rozhodnutie 2000/745/ES, zmenené rozhodnutím 2002/232/ES, by sa malo zmeniť. Na dovoz polyetyléntereftalátu vyrábaného spoločnosťami Polypet a Futura (doplnkový kód TARIC A193 pre spoločnosť Polypet a doplnkový kód TARIC A184 pre spoločnosť Futura) by sa teda mali automaticky uplatňovať konečné antidumpingové clá uložené článkom 1 nariadenia (ES) č. 192/2007,
(2)

Podľa odporúčania v súvislosti s agresívnym daňovým plánovaním by mali členské štáty prijať všeobecné pravidlo proti zneužívaniu, podľa ktorého by nemali prihliadať na umelú úpravu prijatú najmä na účely vyhnutia sa zdaneniu a mali by miesto toho uplatniť svoje daňové pravidlá podľa ich skutočnej ekonomickej podstaty. Komisia v tomto odporúčaní takisto členské štáty vyzýva, aby začlenili do svojich zmlúv o zamedzení dvojitého zdanenia ustanovenie, ktoré zabráni špecifickej forme dvojitého nezdanenia.
(10)

Aby sa dotknutým departmánom poskytla dostatočná miera istoty, povolenie by sa malo udeliť na obdobie šiestich rokov. V záujme toho, aby sa však nenarušil budúci všeobecný vývoj súčasného právneho rámca, je vhodné stanoviť, že ak by Rada na základe článku 113 zmluvy zaviedla zmenený a doplnený všeobecný systém zdanenia energetických výrobkov, ktorému by toto povolenie nebolo prispôsobené, účinnosť tohto rozhodnutia by sa skončila dňom, ku ktorému uvedený zmenený a doplnený systém nadobudne platnosť.
Namchongang je obchodná spoločnosť KĽDR, ktorá spadá pod General Bureau of Atomic Energy (GBAE). Spoločnosť Namchongang je zapojená do obstarávania vákuových púmp s pôvodom v Japonsku, ktoré boli zistené v jadrovom zariadení KĽDR, ako aj do obstarávania jadrového materiálu súvisiaceho s osobou z Nemecka. Ďalej sa od záveru 90. rokov 20. storočiazapája do nákupu hliníkových trúbok a ďalšieho zariadenia osobitne vhodného pre program obohacovania uránu. Jej predstaviteľ je bývalý diplomat, ktorý pracoval ako zástupca KĽDR počas inšpekcie Medzinárodnej agentúry pre atómovú energiu (MAAE) v jadrových zariadeniach v Yongbyone v roku 2007. Činnosť spoločnosti Namchongang v oblasti šírenia jadrových zbraní vyvoláva vzhľadom na činnosť KĽDR v tejto oblasti v minulosti vážne obavy.

10.

Bank of East Land

Dongbang Bank; Tongbang U’Nhaeng; Tongbang Bank

P.O. Box 32, BEL Building, Jonseung-Dung, Moranbong District, Pchjongjang, KĽDR

22.1.2013
(8)

V prípade, že by Lotyšsko zvažovalo potrebu predĺžiť platnosť povolenia na obdobie po roku 2015, malo by Komisii najneskôr do 30. marca 2015 predložiť správu zahŕňajúcu preskúmanie uplatňovaného percentuálneho podielu spolu so žiadosťou o predĺženie platnosti.
(7)

Okrem toho sa 7 prevádzkarní, ktoré sú v súčasnosti uvedené v prílohe III k rozhodnutiu 2009/852/ES, zatvorilo a v nadväznosti na to by mali byť odstránené z uvedeného zoznamu. Tieto prevádzkarne boli uvedené v tabuľke v prílohe III k rozhodnutiu 2009/852/ES pod číslami 26 (CT 225 MIH PROD SRL) 28 (CT 258 BINCO LACT SRL) 30 (CT 15 SC NIC COSTI TRADE SRL) 32 (L82 SC TOTALLACT GROUP SA) 33 (DJ80 SC DUVADI PROD COM SRL) 75 (SV 1888 SC TOCAR PROD SRL) 76 (SV 4909 SC ZADA PROD SRL).
(3)

Finančná referenčná suma sa vzťahuje na obdobie do 14. júna 2013. Jednotná akcia 2008/124/SZBP by sa mala zmeniť, aby sa ustanovila nová finančná referenčná suma, ktorá sa bude vzťahovať na obdobie od 15. júna 2013 do 14. júna 2014.
6.

Článok 14 sa nahrádza takto: „Článok 14 Sprístupnenie skutočností 1. VP je v súlade s rozhodnutím 2011/292/EÚ oprávnený sprístupniť NATO/ISAF utajované skutočnosti a dokumenty EÚ vytvorené na účely misie. Na tento účel sa vypracujú miestne technické dojednania. 2. VP je oprávnený podľa potreby a v súlade s potrebami misie sprístupniť v súlade s rozhodnutím 2011/292/EÚ tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia ‚CONFIDENTIEL UE‘, ktoré boli vytvorené na účely misie. 3. VP je oprávnený podľa potreby a v súlade s operačnými potrebami misie sprístupniť v súlade s rozhodnutím 2011/292/EÚ misii OSN pre pomoc v Afganistane (UNAMA) utajované skutočnosti a dokumenty EÚ do stupňa ‚RESTREINT UE‘, ktoré boli vytvorené na účely misie. Na tento účel sa vypracujú miestne dojednania. 4. V prípade špecifickej a okamžitej operačnej potreby je VP taktiež oprávnený sprístupniť v súlade s rozhodnutím 2011/292/EÚ hostiteľskému štátu EÚ utajované skutočnosti a dokumenty EÚ do stupňa utajenia ‚RESTREINT UE‘, ktoré boli vytvorené na účely misie. Na tento účel sa vypracujú dojednania medzi VP a príslušnými orgánmi hostiteľského štátu. 5. VP je oprávnený sprístupniť tretím štátom pridruženým k tomuto rozhodnutiu neutajované dokumenty EÚ, ktoré sa týkajú rokovaní Rady so zreteľom na misiu, na ktorú sa vzťahuje povinnosť služobného tajomstva podľa článku 6 ods. 1 rokovacieho poriadku Rady (3). 6. VP môže právomoc uvedenú v odsekoch 1, 2, 3 a 5, ako aj spôsobilosť uzavrieť dojednania uvedené v odseku 4, zveriť osobám, ktoré patria do jeho právomoci, civilnému veliteľovi operácie a/alebo veliteľovi misie.
(5)

V súlade s článkom 36 ods. 1 písm. b) prílohy II k nariadeniu (ES) č. 1528/2007 Svazijsko požaduje viac času, aby sa pripravilo na dosiahnutie súladu s pravidlami pôvodu, keďže hospodárske subjekty skúšobne používajú čerstvé broskyne a/alebo hrušky z Juhoafrickej republiky, ošúpané, nakrájané a balené v sudoch so studenou vodou a prevážané v chladenom stave do Svazijska na ďalšie spracovanie. Použitie takýchto surovín, ktoré sú zatriedené do kapitoly 8 harmonizovaného systému, by umožnilo, aby konečný výrobok vyrobený v Svazijsku spĺňal uvedené pravidlo.
(5)

Taliansko oznámilo, že zo zoznamu položiek pre uvedený členský štát by sa mala vypustiť hraničná inšpekčná stanica v prístave Brindisi. Portugalsko oznámilo, že zo zoznamu položiek pre uvedený členský štát by sa mala vypustiť hraničná inšpekčná stanica v prístave Viana do Castelo. Zoznam položiek týkajúcich sa uvedených členských štátov stanovený v prílohe I k rozhodnutiu 2009/821/ES by sa preto mal zodpovedajúcim spôsobom zmeniť.
a)

za členov: — pán Mick ANTONIW, Member of the National Assembly for Wales, — pani Paula BAKEROVÁ, Councillor, Basingstoke and Deane Council, — pán Anthony Gerard BUCHANAN, Councillor, East Renfrewshire Council, — pani Dee SHARPEOVÁ, Councillor, East Riding of Yorkshire Council, a
(2)

Pokyny pre pilotný projekt dohľadu nad úbytkom včelstiev (3) vypracované referenčným laboratóriom Európskej únie pre zdravie včiel poskytujú členským štátom návod ako realizovať ich štúdie zamerané na dohľad nad úbytkom včelstiev. V pokynoch sa stanovuje, že vo vybraných včelínoch by sa mali vykonať tri kontroly, pričom posledná z nich by sa mala vykonať počas sezóny produkcie medu, aby bolo možné objektívne odhadnúť počet stratených alebo oslabených kolónií. Toto obdobie by mali určiť členské štáty v závislosti od osobitných klimatických podmienok vo svojich krajinách.
8.

Abdul Aziz Abbasin (alias: Abdul Aziz Mahsud). Dátum narodenia: 1969. Miesto narodenia: obec Sheykhan, oblasť Pirkowti, okres Orgun, provincia Paktíká, Afganistan. Iné údaje: a) kľúčový veliteľ v sieti Haqqani pod vedením Sirajuddina Jallaloudine Haqqaniho; b) od začiatku roku 2010 tieňový guvernér Talibanu pre okres Orgun v afganskej provincii Paktíká; c) riadil výcvikový tábor pre neafganských bojovníkov v provincii Paktíká; d) bol zapojený do prepravy zbraní do Afganistanu. Dátum označenia OSN:4.10.2011. Ďalšie informácie zo zhrnutia dôvodov zaradenia do zoznamu, ktoré poskytol sankčný výbor: Abdul Aziz Abbasin je kľúčový veliteľ v sieti Haqqani – militantnej skupine pridruženej k Talibanu – ktorej základňa sa nachádza vo východnom Afganistane a regióne Severný Waziristan na federálne spravovaných kmeňových územiach Pakistanu. Od začiatku roku 2010 dostával rozkazy od Sirajuddina Haqqaniho a bol ním menovaný za tieňového guvernéra Talibanu pre okres Orgun v afganskej provincii Paktíká. Abbasin velí skupine bojovníkov Talibanu a pomáha pri riadení výcvikového tábora pre cudzineckých bojovníkov so sídlom v provincii Paktíká. Abbasin bol zapojený aj do útokov na vozidlá zásobujúce afganské vládne sily a do prepravy zbraní do Afganistanu.
(13)

Aby sa zabránilo zbytočnému narušeniu obchodovania, malo by sa stanoviť prechodné obdobie, počas ktorého sa až do nadobudnutia účinnosti tohto rozhodnutia mäsové výrobky a opracované žalúdky, mechúre a črevá z hydiny, pernatej zveri z farmových chovov a voľne žijúcej pernatej zveri určené na ľudskú spotrebu pochádzajúce z Mexika a spĺňajúce podmienky stanovené v rozhodnutí 2007/777/ES budú môcť naďalej dovážať do Únie alebo sa cez ňu prevážať.
(6)

V záujme ochrany investorov by audítori a audítorské subjekty, ktoré predkladajú audítorské správy týkajúce sa ročných alebo konsolidovaných účtovných závierok spoločností registrovaných v tretích krajinách uvedených v prílohe II k tomuto rozhodnutiu, mali mať možnosť pokračovať počas prechodného obdobia vo svojich audítorských činnostiach v Únii bez toho, aby boli registrované podľa článku 45 smernice 2006/43/ES, iba vtedy, ak poskytnú požadované informácie. Ak tieto informácie poskytnú, títo audítori a tieto audítorské subjekty by mali mať možnosť pokračovať vo svojich činnostiach, pokiaľ ide o audítorské správy týkajúce sa ročných alebo konsolidovaných účtovných závierok za finančné roky začínajúce sa v období od 1. augusta 2012 do 31. júla 2015. Toto rozhodnutie by nemalo mať vplyv na právo členských štátov uplatniť svoje systémy prešetrovania a sankcií na takýchto audítorov a audítorské subjekty.